
ΤΕΥΧΟΣ ΔΕΥΤΕΡΟ 


Αρ 


. Φύλλου 1654 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση της με αριθμ. Φ.253/28934/Β6 (ΦΕΚ 
391 Β730-3-2006) υπουργικής απόφασης. 

2 Τροποποίηση της με αριθμ. Φ.253/85476/Α5/ 
2015 (ΦΕΚ 995 τ. Β') υπουργικής απόφασης. 

3 Απλούστευση πλαισίου λειτουργίας και χρήσης 
κολυμβητικών δεξαμενών. 


ΑΠΟΦΑΣΕΙΣ 

Αριθμ. Φ.253/74037 /Α 5 (1) 

Τροποποίηση της με αριθμ. Φ.253/28934/Β6 

(ΦΕΚ 391 Β730-3-2006) υπουργικής απόφασης. 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παραγράφου 3 του άρθρου 2 του 
ν.2525/1997 (ΦΕΚ 188Α'), όπως αντικαταστάθηκαν 
με τις διατάξεις της παραγράφου 2 του άρθρου 1 του 
ν.2909/2001 (ΦΕΚ 90Α ) και τροποποιήθηκαν από τις δια¬ 
τάξεις του άρθρου 12 παρ. 2 του ν.2986/2002 (ΦΕΚ 24 Α'). 

2. Το προεδρικό διάταγμα 35/2017 (ΦΕΚ 59 Α') σχετι¬ 
κά με την «Μετονομασία του Τμήματος Μεθοδολογίας, 
Ιστορίας και Θεωρίας της Επιστήμης της Σχολής Θετικών 
Επιστημών του Εθνικού και Καποδιστριακού Πανεπιστη¬ 
μίου Αθηνών». 

3. Τις διατάξειςτου π.δ. 125/2016 «Διορισμός Υπουργών, 
Αναπληρωτών Υπουργών και Υφυπουργών» (ΦΕΚ 210 Α'). 

4. Την αριθμ. πρωτ. 72328/Β1 /3-5-2017 εισήγηση της 
Προϊστάμενης της Γενικής Διεύθυνσης Οικονομικών 
Υπηρεσιών του Υπουργείου Παιδείας, Έρευνας και Θρη¬ 
σκευμάτων. 

5. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
(ΦΕΚ 98Α ), κατ’ εφαρμογή των οποίων βεβαιώνεται ότι 
από τις διατάξεις της παρούσας δεν προκαλείται δαπάνη 
σε βάρος του Κρατικού Προϋπολογισμού, αποφασίζου¬ 
με: 


Άρθρο 

ΜΟΝΟ 

Τροποποιούμε την αριθμ. Φ253/28934/Β6/2006 
(ΦΕΚ 391 Β') υπουργική απόφαση «Πρόσβαση των κα¬ 
τόχων απολυτηρίου Ενιαίου Λυκείου ή άλλου τύπου 
Λυκείου στην τριτοβάθμια εκπαίδευση», ως ακολούθως: 

Στο εδάφιο I. «ΕΠΙΣΤΗΜΟΝΙΚΟ ΠΕΔΙΟ ΑΝΘΡΩΠΙΣ¬ 
ΤΙΚΩΝ, ΝΟΜΙΚΩΝ ΚΑΙ ΚΟΙΝΩΝΙΚΩΝ ΕΠΙΣΤΗΜΩΝ» και 
στο εδάφιο II. «ΕΠΙΣΤΗΜΟΝΙΚΟ ΠΕΔΙΟ ΘΕΤΙΚΩΝ ΕΠΙΣ¬ 
ΤΗΜΩΝ» της παρ. 2 του άρθρου 1, υπό τον τίτλο «Πα¬ 
νεπιστήμια», το Τμήμα «ΜΕΘΟΔΟΛΟΓΙΑΣ, ΙΣΤΟΡΙΑΣ ΚΑΙ 
ΘΕΩΡΙΑΣ ΤΗΣ ΕΠΙΣΤΗΜΗΣ ΑΘΗΝΑΣ» μετονομάζεται σε 
«ΙΣΤΟΡΙΑΣ ΚΑΙ ΦΙΛΟΣΟΦΙΑΣ ΤΗΣ ΕΠΙΣΤΗΜΗΣ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 5 Μάίόυ 2017 
Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. Φ.253/74004/Α 5 (2) 

Τροποποίηση της με αριθμ. Φ.253/85476/Α5/ 

2015 (ΦΕΚ 995 τ. Β') υπουργικής απόφασης. 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1 .Τις διατάξεις του άρθρου 4 του ν.4327/2015 και τις δι¬ 
ατάξεις του άρθρου 4 του ν. 4186/2013 «Αναδιάρθρωση 
της Δευτεροβάθμιας Εκπαίδευσης και λοιπές διατάξεις» 
(ΦΕΚ 193 Α'), όπως έχει τροποποιηθεί με το άρθρο 58 
του ν.4310/2014 (ΦΕΚ 258 Α') και όπως αντικαταστάθηκε 
με το άρθρο 3 του ν.4327/2015 (ΦΕΚ 50Α714-5-2015). 

2. Το προεδρικό διάταγμα 35/2017 (ΦΕΚ 59 Α') σχετι¬ 
κά με την «Μετονομασία του Τμήματος Μεθοδολογίας, 
Ιστορίας και Θεωρίας της Επιστήμης της Σχολής Θετικών 
Επιστημών του Εθνικού και Καποδιστριακού Πανεπιστη¬ 
μίου Αθηνών» 

3. Τις διατάξειςτου π.δ. 125/2016 «Διορισμός Υπουρ¬ 
γών, Αναπληρωτών Υπουργών και Υφυπουργών» (ΦΕΚ 
210 Α'). 

Τεύχος ΒΊ 654/15.05.2017 


4. Την αριθμ. πρωτ. 72319/Β1 /3-5-2017 εισήγηση της 
Προϊστάμενης της Γενικής Διεύθυνσης Οικονομικών 
Υπηρεσιών του Υπουργείου Παιδείας, Έρευνας και Θρη¬ 
σκευμάτων. 

5. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
(ΦΕΚ 98Α ), κατ' εφαρμογή των οποίων βεβαιώνεται ότι 
από τις διατάξεις της παρούσας δεν προκαλείται δαπάνη 
σε βάρος του Κρατικού Προϋπολογισμού, αποφασίζου¬ 
με: 

Τροποποιούμε την με αριθμ. Φ.253/85476/Α5/2015 
(ΦΕΚ 995 τ. Β') υπουργική απόφαση «Ένταξη των Σχο¬ 
λών, τωνΤμημάτων και των Εισαγωγικών Κατευθύνσεων 
στα Επιστημονικά Πεδία του άρθρου 3 του ν.4327/2015 
(ΦΕΚ 50 τ. Α') και συντελεστές βαρύτητας μαθημάτων.», 
ως ακολούθως: 

Άρθρο 

ΜΟΝΟ 

Στο εδάφιο 1. «ΕΠΙΣΤΗΜΟΝΙΚΟ ΠΕΔΙΟ ΑΝΘΡΩΠΙΣΤΙ¬ 
ΚΩΝ, ΝΟΜΙΚΩΝ ΚΑΙ ΚΟΙΝΩΝΙΚΩΝ ΕΠΙΣΤΗΜΩΝ», στο 
εδάφιο 2. «ΕΠΙΣΤΗΜΟΝΙΚΟ ΠΕΔΙΟ ΘΕΤΙΚΩΝ ΚΑΙ ΤΕΧΝΟ¬ 
ΛΟΓΙΚΩΝ ΕΠΙΣΤΗΜΩΝ», στο εδάφιο 3. «ΕΠΙΣΤΗΜΟΝΙΚΟ 
ΠΕΔΙΟ ΕΠΙΣΤΗΜΩΝ ΥΓΕΙΑΣ ΚΑΙ ΖΩΗΣ», στο εδάφιο 4. 
«ΕΠΙΣΤΗΜΟΝΙΚΟ ΠΕΔΙΟ ΕΠΙΣΤΗΜΩΝ ΤΗΣ ΕΚΠΑΙΔΕΥ¬ 
ΣΗΣ» και στο εδάφιο 5. «ΕΠΙΣΤΗΜΟΝΙΚΟ ΠΕΔΙΟ ΕΠΙΣ¬ 
ΤΗΜΩΝ ΟΙΚΟΝΟΜΙΑΣ ΚΑΙ ΠΛΗΡΟΦΟΡΙΚΗ» της παρ. 2 
του άρθρου 1 της ανωτέρω απόφασης, υπό τον τίτλο 
«Πανεπιστήμια», το Τμήμα «ΜΕΘΟΔΟΛΟΓΙΑΣ, ΙΣΤΟΡΙΑΣ 
ΚΑΙ ΘΕΩΡΙΑΣ ΤΗΣ ΕΠΙΣΤΗΜΗΣ (ΑΘΗΝΑ)» του ΕΚΠΑ, με¬ 
τονομάζεται σε «ΙΣΤΟΡΙΑΣ ΚΑΙ ΦΙΛΟΣΟΦΙΑΣ ΤΗΣ ΕΠΙΣ¬ 
ΤΗΜΗΣ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 5 Μάίου 2017 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. 7888 _ (3) 

Απλούστευση πλαισίου λειτουργίας και χρήσης 
κολυμβητικών δεξαμενών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΟΙΚΟΝΟΜΙΚΩΝ - ΤΟΥΡΙΣΜΟΥ 

Έχοντας υπόψη τις διατάξεις: 

Ι.Του ν. 4442/2016 (Α' 230) «Νέο θεσμικό πλαίσιο για 
την άσκηση οικονομικής δραστηριότητας και άλλες δι¬ 
ατάξεις» και ιδίως του άρθρου 41 παρ. 6. 

2. Του π.δ. 63/2005 (ΦΕΚ 98/Α/22.4.2005) «Κωδικοποί¬ 
ηση της νομοθεσίας για την Κυβέρνηση και τα Κυβερ¬ 
νητικά Όργανα». 

3. Του π.δ. 112/2014 (ΑΊ 79) «Οργανισμός του Υπουρ¬ 
γείου Τουρισμού», όπως ισχύει. 


4. Του π.δ. 116/2014 (Α' 185) «Οργανισμόςτου Υπουρ¬ 
γείου Ανάπτυξης και Ανταγωνιστικότητας». 

5. Του π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

6. Του π.δ 123/2016 (Α' 208) «Ανασύσταση και μετο- 
νομασία του Υπουργείου Διοικητικής Μεταρρύθμισης 
και Ηλεκτρονικής Διακυβέρνησης, ανασύσταση του 
Υπουργείου Τουρισμού, σύσταση Υπουργείου Μετανα- 
στευτικής Πολιτικής και Υπουργείου Ψηφιακής Πολιτι¬ 
κής, Τηλεπικοινωνιών και Ενημέρωσης, μετονομασία 
Υπουργείων Εσωτερικών και Διοικητικής Ανασυγκρό¬ 
τησης, Οικονομίας, Ανάπτυξης και Τουρισμού και Υπο¬ 
δομών, Μεταφορών και Δικτύων». 

7. Του ν. 3766/2009 (Α' 102) «Λειτουργική Τακτοποίηση 
και λοιπές διατάξεις». 

8. Του ν. 4070/2012 (Α'82) «Ρυθμίσεις Ηλεκτρονικών 
Επικοινωνιών, Μεταφορών, Δημοσίων Έργων και άλλες 
διατάξεις». 

9. Του ν. 4276/2014 (ΑΊ55) «Απλούστευση διαδικα¬ 
σιών λειτουργίας τουριστικών επιχειρήσεων και τουρι¬ 
στικών υποδομών, ειδικές μορφές τουρισμού και άλλες 
διατάξεις». 

10. Την υπ' αρ. Υ197/2016 απόφαση του Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουρ¬ 
γό Οικονομίας και Ανάπτυξης Αλέξανδρο Χαρίτση» 
(Β' 3722), όπως τροποποιήθηκε και ισχύει με την υπ' αρ. 
Υ226/2016 όμοια. 

11. Την υπ' αρ. Υ29/2015 απόφαση του Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουρ¬ 
γό Οικονομικών Γεώργιο Χουλιαράκη» (Β' 2168). 

12. Το γεγονός ότι από την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Άρθρο 1 

Πεδίο Εφαρμογής 

Η παρούσα απόφαση ορίζει και περιγράφει τη δια¬ 
δικασία γνωστοποίησης στη Διοίκηση της λειτουργίας 
των κολυμβητικών δεξαμενών εντός των τουριστικών 
καταλυμάτων, που εμπίπτουν στο πεδίο εφαρμογής του 
άρθρου 39 του ν. 4442/2016 και εξειδικεύονται στο Πα¬ 
ράρτημα I της παρούσης. 

Άρθρο 2 

Γνωστοποίηση 

1. Οι κολυμβητικές δεξαμενές εντός τουριστικών κα¬ 
ταλυμάτων λειτουργούν μετά την υποβολή γνωστοποί¬ 
ησης κατά την έννοια του άρθρου 5 του ν. 4442/2016. 
Όπου στην κείμενη νομοθεσία αναφέρεται η άδεια 
λειτουργίας, ή οποιαδήποτε άλλη διαδικασία έναρξης 
λειτουργίας των κολυμβητικών δεξαμενών του άρθρου 
1 της παρούσας, εφεξής νοείται η γνωστοποίηση. 

2. Όταν υπάρχουν περισσότερες της μιας κολυμβητι¬ 
κές δεξαμενές εντός του ίδιου τουριστικού καταλύματος, 
υποβάλλεται κοινό έντυπο γνωστοποίησης, στο οποίο 
περιγράφεται αναλυτικά μία εκάστη κολυμβητική δε¬ 
ξαμενή. 







Τεύχος Β' 1654/15.05.2017 

Άρθρο 3 

Περιεχόμενο Γνωστοποίησης 

1. Περιεχόμενο της γνωστοποίησης αποτελούν: 

α) τα στοιχεία για το φορέα δραστηριότητας του κα¬ 
ταλύματος εντός του οποίου λειτουργεί η κολυμβητική 
δεξαμενή όπως και τα στοιχεία της υπεύθυνης -για την 
λειτουργία της κολυμβητικής δεξαμενής- επιχείρησης, 
όταν αυτή δεν συμπίπτει με τον φορέα δραστηριότητας 
του καταλύματος, 

β) η ακριβής τοποθεσία του τουριστικού καταλύματος, 
ήτοι η διεύθυνση και οι γεωγραφικές συντεταγμένες, 

γ) ο Κωδικός Αριθμός Δραστηριότητας (ΚΑΔ) του του¬ 
ριστικού καταλύματος. 

2. Το υπόδειγμα της γνωστοποίησης περιλαμβάνεται 
στο Παράρτημα II της παρούσας, το οποίο αποτελεί ανα¬ 
πόσπαστο τμήμα της. 

Άρθρο 4 

Διαδικασία Γνωστοποίησης 

1. Για τη γνωστοποίηση λειτουργίας των κολυμβητικών 
δεξαμενών του άρθρου 1 υποβάλλεται είτε στην αρμό¬ 
δια υπηρεσία τουρισμού, είτε σε οποιοδήποτε Κέντρο 
Εξυπηρέτησης Πολιτών (ΚΕΠ), που λειτουργεί ως Ενιαίο 
Κέντρο Εξυπηρέτησης (ΕΚΕ), δήλωση του ενδιαφερομέ¬ 
νου με την οποία γνωστοποιεί την λειτουργία της κολυμ¬ 
βητικής δεξαμενής, σύμφωνα με το Παράρτημα II της 
παρούσας. Όταν τεθεί σε εφαρμογή η λειτουργία του 
Ολοκληρωμένου Πληροφοριακού Συστήματος Άσκησης 
Δραστηριότητας και Ελέγχων (ΟΠΣ-ΑΔΕ) του άρθρου 
14 του ν. 4442/2016 για το τμήμα που αφορά τη γνω¬ 
στοποίηση των κολυμβητικών δεξαμενών, η υποβολή 
της γνωστοποίησης γίνεται αποκλειστικά μέσω αυτού. 

2. Κατά την υποβολή της γνωστοποίησης δεν συνυπο¬ 
βάλλονται τα προβλεπόμενα δικαιολογητικά λειτουργίας 
της κολυμβητικής δεξαμενής. 

3. Μετά την ολοκλήρωση της υποβολής της γνωστο¬ 
ποίησης η αρμόδια υπηρεσία τουρισμού ή το Κέντρο 
Εξυπηρέτησης Πολιτών (ΚΕΠ) χορηγεί στον ενδιαφε¬ 
ρόμενο αποδεικτικό υποβολής της γνωστοποίησης. Το 
αποδεικτικό υποβολής της γνωστοποίησης συνίσταται 
σε φωτοαντίγραφο της υποβληθείσας γνωστοποίησης 
στο οποίο εμφαίνεται ο αριθμός πρωτοκόλλου της γνω¬ 
στοποίησης και ο μοναδικός αριθμός αυτής. Μετά την 
ολοκλήρωση της διαδικασίας γνωστοποίησης, ο ενδια¬ 
φερόμενος μπορεί να ξεκινήσει τη λειτουργία της δρα¬ 
στηριότητας. 

4. Κατά την διάρκεια λειτουργίας, ο φορέας οφείλει 
να τηρεί φάκελο με τα προβλεπόμενα δικαιολογητικά 
λειτουργίας της κολυμβητικής δεξαμενής, τον οποίο 
οφείλει να επιδεικνύει όταν του ζητείται από τις αρμόδιες 
ελεγκτικές αρχές. Ο φάκελος περιλαμβάνει τα ακόλουθα: 

α) Αποδεικτικό υποβολής της γνωστοποίησης του πα¬ 
ραρτήματος II της παρούσας, 

β) Βεβαίωση αρμόδιου διπλωματούχου μηχανικού 
μέλουςΤΕΕ ή πτυχιούχου μηχανικού μέλους της ΕΕΤΕΜ 
σύμφωνα μετά επαγγελματικά του δικαιώματα ότι η κο¬ 
λυμβητική δεξαμενή είναι κατασκευασμένη κατά τρόπο 
άρτιο και σύμφωνα με τις ισχύουσες προδιαγραφές ηλε- 
κτρομηχανολογικής επάρκειας. 


γ) Υπεύθυνη δήλωση αρμόδιου διπλωματούχου μη¬ 
χανικού μέλουςΤΕΕ ή πτυχιούχου μηχανικού μέλους της 
ΕΕΤΕΜ ότι η κολυμβητική δεξαμενή πληροί τις ισχύου- 
σες προδιαγραφές της παραγράφου 1 του άρθρου 2 του 
ν.3766/2009. 

δ) Άδεια δόμησης ή βεβαίωση περαίωσης της διαδικα¬ 
σίας διατήρησης του χώρου σύμφωνα με τις διατάξεις 
του ν. 3843/2010 ή του ν. 4178/2013, ή βεβαίωση υπα¬ 
γωγής στις ρυθμίσεις του άρθρου 24 του ν.4014/2011. 

ε) Σχεδιάγραμμα υπογεγραμμένο από διπλωματούχο 
μηχανικό μέλοςΤεχνικού Επιμελητηρίου Ελλάδος (ΤΕΕ), 
σύμφωνα με τα επαγγελματικά του δικαιώματα. 

στ) Τεχνική Έκθεση Διπλωματούχου Μηχανικού μέ¬ 
λους ΤΕΕ, σύμφωνα με τα επαγγελματικά του δικαιώ¬ 
ματα, στην οποία θα περιλαμβάνονται αποκλειστικά τα 
παρακάτω στοιχεία: 

- προέλευση νερού τροφοδοσίας, 

- χωρητικότητα δεξαμενής, οριζόντιες διαστάσεις και 
βάθη αυτής, 

- ρυθμός ανακυκλοφορίας ύδατος, 

- φίλτρα (επιφάνεια διήθησης σε ιη2, διηθητική ικα¬ 
νότητα, αριθμός), αντλίες ανακυκλοφορίας τύπος, ιππο¬ 
δύναμη, παροχή), εκκένωσης (αποχετευτική ικανότητα), 
αύλακες υπερχείλισης, σήμανση βάθους, 

- περιγραφή του τρόπου διάθεσης υγρών αποβλήτων, 

- απολύμανση, (τρόπος απολύμανσης, έλεγχος αλγοειδών, 
τρόπος ρύθμισης ΡΗ, έλεγχος υπολειμματικού χλωρίου), 

- έλεγχος μικροβιολογικής ποιότητας νερού και εργα¬ 
στηριακές εξετάσεις, 

- μέτρα ασφαλείας λουσμένων, σωσίβια, κατάλογος 
τηλεφώνων έκτακτης ανάγκης, σήμανση, κλίση πυθμένα, 

- ορισμός Υπευθύνου Ασφαλείας με αναφορά στα κα¬ 
θήκοντα του σχετικά με την εξασφάλιση της παροχής 
πρώτων βοηθειών σε λουσμένους κατά τη λειτουργία 
της κολυμβητικής δεξαμενής, 

ζ) Υπεύθυνη Δήλωση του φορέα εκμετάλλευσης ότι 
πληρούνται οι κανόνες ασφαλείας, σύμφωνα μετην Υγει¬ 
ονομική διάταξη Π/443/1973 (Β'87) όπως τροποποιήθη¬ 
κε μετην Γ4/1150/1976 (Β'937) και την ΔΥΓ2/80825/2005 
(Β' 120) κοινή απόφαση των Υπουργών Εσωτερικών και 
Υγείας και Κοινωνικής Αλληλεγγύης. 

Σε περίπτωση γνωστοποίησης για περισσότερες κο- 
λυμβητικές δεξαμενές στο ίδιο ξενοδοχειακό κατάλυ¬ 
μα, τα ως άνω δικαιολογητικά τηρούνται ξεχωριστά για 
εκάστη δεξαμενή. 

5. Η αρμόδια υπηρεσία τουρισμού διαβιβάζει αμελλητί 
τη γνωστοποίηση στις κατά τόπους αρμόδιες υπηρεσίες 
υγείας και τις κατά τόπους αρμόδιες υπηρεσίες δόμησης, 
που πρέπει να λάβουν γνώση της έναρξης λειτουργίας 
της κολυμβητικής δεξαμενής. 

6.0 προβλεπόμενος έλεγχος της νόμιμης λειτουργίας 
των κολυμβητικών δεξαμενών διενεργείται εκ των υστέ¬ 
ρων από τις αρμόδιες αρχές. 

Άρθρο 5 
Παράβολο 

Για την υποβολή της γνωστοποίησης της παρούσας, 
καταβάλλεται παράβολο εκατό (100) ευρώ κατά τα ορι¬ 
ζόμενα στο άρθρο 11 του ν. 4442/2016. 

Άρθρο 6 

Μεταβολή Γνωστοποίησης 

1. α) Αν πρόκειται να μεταβληθούν για οποιονδήπο- 
τε λόγο τα στοιχεία τα οποία έχουν γνωστοποιηθεί για 
τη λειτουργία της κολυμβητικής δεξαμενής, ο φορέας 
υποχρεούται σε προηγουμένη γνωστοποίηση της επι- 
διωκόμενης μεταβολής μέσω του ΟΠΣ-ΑΔΕ. Μέχρι την 
ενεργοποίηση του ΟΠΣ-ΑΔΕ η γνωστοποίηση της επι- 
διωκόμενης μεταβολής υποβάλλεται με αναφορά στο 
μοναδικό αριθμό γνωστοποίησης, επιλέγοντας «Μετα¬ 
βολή» σύμφωνα με το υπόδειγμα του Παραρτήματος II, 
στην αρμόδια υπηρεσία τουρισμού ή το Κέντρο Εξυπη¬ 
ρέτησης Πολιτών (ΚΕΠ), σύμφωνα με το υπόδειγμα του 
Παραρτήματος II. 

β) Σε περίπτωση αλλαγής φορέα δραστηριότητας σύμ¬ 
φωνα με το άρθρο 9 του ν. 4442/2016, ο παλαιός φορέας 
υποχρεούται σε γνωστοποίηση των στοιχείων του νέου 
φορέα μέσω του ΟΠΣ-ΑΔΕ. Ο νέος φορέας αποδέχεται 
τη μεταβολή μέσω του ΟΠΣ-ΑΔΕ. Μέχρι την ενεργο¬ 
ποίηση του ΟΠΣ-ΑΔΕ ο παλαιός και ο νέος φορέας της 
δραστηριότητας υποχρεούνται να προβούν ο καθένας 
αυτοτελώς σε γνωστοποίηση της μεταβολής εντός δέκα 
(10) ημερών από την αλλαγή με δήλωση των στοιχείων 
του νέου φορέα επιλέγοντας «Μεταβολή» στο έντυπο 
του Παραρτήματος II. 

Η αρμόδια υπηρεσία τουρισμού ή το Κέντρο Εξυπη¬ 
ρέτησης Πολιτών (ΚΕΠ) χορηγεί στον ενδιαφερόμενο 
αποδεικτικό της μεταβολής γνωστοποίησης της κολυμ¬ 
βητικής δεξαμενής. 

2. Η αρμόδια υπηρεσία τουρισμού στη συνέχεια δια¬ 
βιβάζει αμελλητί την μεταβολή της γνωστοποίησης στις 
κατά τόπους αρμόδιες υπηρεσίες υγείας και τις κατά 
τόπους αρμόδιες υπηρεσίες δόμησης, που πρέπει να 
λάβουν γνώση της μεταβολής. 

3. Σε περίπτωση διακοπής λειτουργίας της κολυμβη¬ 
τικής δεξαμενής, ο φορέας υποβάλλει γνωστοποίηση 
διακοπής της λειτουργίας της κολυμβητικής δεξαμενής 
μέσω του ΟΠΣ-ΑΔΕ. Μέχρι την ενεργοποίηση του ΟΠΣ- 
ΑΔΕ η μεταβολή γνωστοποίησης υποβάλλεται στην αρ¬ 
μόδια υπηρεσία τουρισμού, είτε σε οποιοδήποτε Κέντρο 
Εξυπηρέτησης Πολιτών (ΚΕΠ), που λειτουργεί ως Ενιαίο 
Κέντρο Εξυπηρέτησης (ΕΚΕ) σύμφωνα με το Παράρτη¬ 
μα II της παρούσας. Η αρμόδια υπηρεσία τουρισμού ή 
το Κέντρο Εξυπηρέτησης Πολιτών (ΚΕΠ) χορηγεί στον 
ενδιαφερόμενο αποδεικτικό γνωστοποίησης διακοπής 
λειτουργίας της κολυμβητικής δεξαμενής. 

4. Η αρμόδια υπηρεσία τουρισμού στη συνέχεια διαβι¬ 
βάζει αμελλητί τη γνωστοποίηση διακοπής λειτουργίας 
στις κατά τόπους αρμόδιες υπηρεσίες υγείας και τις κατά 
τόπους αρμόδιες υπηρεσίες δόμησης, που πρέπει να 
λάβουν γνώση της διακοπής. 

Άρθρο 7 

Κυρώσεις 

1. Στον φορέα εκμετάλλευσης της κολυμβητικής δε¬ 
ξαμενής για την παράλειψη υποβολής της ως άνω γνω¬ 


στοποίησης του άρθρου 2 της παρούσας, επιβάλλεται 
πρόστιμο ύψους χιλίων (1.000) ευρώ. 

2. Παράλειψη υποβολής της ως άνω μεταβολής γνω¬ 
στοποίησης του άρθρου 6 της παρούσας, επάγεται επι¬ 
βολή προστίμου ύψους πεντακοσίων (500) ευρώ. 

3. Δήλωση αναληθών στοιχείων ως προς τα στοιχεία Α, 
Β και Γ της γνωστοποίησης επάγεται επιβολή προστίμου 
ύψους χιλίων (1.000) ευρώ. Δήλωση αναληθών στοιχεί¬ 
ων ως προς τα στοιχεία Δ της γνωστοποίησης επάγεται 
επιβολή προστίμου ύψους πεντακοσίων (500) ευρώ. 
Δήλωση αναληθών στοιχείων ως προς τα στοιχεία του 
παραρτήματος της γνωστοποίησης επάγεται επιβολή 
προστίμου ύψους οκτακόσιων (800) ευρώ. 

4. Το πρόστιμο δύναται να προσαυξάνεται ή να μειώ¬ 
νεται ως εξής: 

α) Εάν διαπιστώνεται παράβαση καθ' υποτροπή εντός 
δύο ετών από τη διαπίστωση της προηγούμενης, το πρό¬ 
στιμο προσαυξάνεται έως και χίλια ευρώ. 

β) Εάν ο φορέας συνεργάζεται άμεσα και ανταποκρίνε- 
ται στη συμμόρφωση, το πρόστιμο μπορεί να μειώνεται 
κατά 25%. Εάν ο φορέας συνεργάζεται άμεσα και συμ¬ 
μορφώνεται εντός πέντε (5) ημερών, το πρόστιμο μπορεί 
να μειώνεται κατά 50%, εκτός από την περίπτωση που 
η παράβαση συνίσταται σε παράλειψη πρώτης γνωστο¬ 
ποίησης, οπότε εάν ο φορέας συνεργάζεται άμεσα και 
συμμορφώνεται εντός 5 ημερών, το πρόστιμο μπορεί 
να μειώνεται κατά 25%. Ειδικά στην περίπτωση που η 
παράβαση συνίσταται στη μη υποβολή του απαιτούμε- 
νου παράβολου, εάν ο φορέας συνεργάζεται άμεσα και 
συμμορφώνεται εντός πέντε (5) ημερών, δεν επιβάλλεται 
πρόστιμο. 

5. Πριν την επιβολή του προστίμου, καλείται ο φορέας 
της δραστηριότητας να εκθέσει εγγράφως τις απόψεις 
του εντός πέντε (5) ημερών από τη σχετική ειδοποίη¬ 
ση. Εφόσον η ως άνω προθεσμία παρέλθει άπρακτη, 
εκδίδεται η απόφαση επιβολής προστίμου και χωρίς τις 
απόψεις του φορέα. 

6. Πέραν των προστίμων που προβλέπονται στις ως 
άνω 1,2 και 3 παραγράφους του άρθρου αυτού, εφό¬ 
σον κατά τον έλεγχο των αρμόδιων αρχών σε κολυμ- 
βητικές δεξαμενές διαπιστωθεί ότι ο φορέας δεν τηρεί 
στο φάκελο της επιχείρησης τα προβλεπόμενα στην 
παράγραφο 4 του άρθρου 4 της παρούσης δικαιολο- 
γητικά, ή έχει παραβιάσει οποιοδήποτε επιμέρους όρο 
και προϋπόθεση που προβλέπεται για τη λειτουργία 
της κολυμβητικής δεξαμενής, απαγορεύεται η λειτουρ¬ 
γία της κολυμβητικής δεξαμενής μέχρι συμμόρφωσης 
του φορέα με τις διατάξεις του ν. 4070/2012 και του 
ν. 3766/2009. 

7. Όπου στην κείμενη νομοθεσία προβλέπεται η κύ¬ 
ρωση της αφαίρεσης άδειας λειτουργίας κολυμβητικής 
δεξαμενής, νοείται εφεξής η διακοπή λειτουργίας και 
χρήσης της κολυμβητικής δεξαμενής με τη σφράγισή 
της. 

ΠΑΡΑΡΤΗΜΑ 1 

Τάξη ΝΑ€Ε 

Υποκατηγορία ΝΑΟΕ 

55.10 Ξενοδοχεία και 
παρόμοια καταλύματα 

55.10.01 Ξενοδοχεία 

55.10.02 Ξενώνες Φιλοξενίας Νέων 

55.10.03 Σύνθετα τουριστικά καταλύματα 

55.10.04 Ξενοδοχεία συνιδιοκτησίας (εοηόο ΗοΙβΙδ) 

55.10.05 Ξενοδοχειακά καταλύματα εντός 
παραδοσιακών κτισμάτων 

55.20 Καταλύματα 
διακοπών και άλλα 
καταλύματα 

55.20.01 Αυτοεξυπηρετούμενα καταλύματα- 
τουριστικές επιπλωμένες επαύλεις (βίλες) 

55.20.02 Αυτοεξυπηρετούμενα καταλύματα- 
τουριστικές επιπλωμένες κατοικίες 

55.20.03 Ενοικιαζόμενα επιπλωμένα δωμάτια- 
διαμερίσματα 

55.30 Χώροι κατασκήνωσης, 
εγκαταστάσεις για οχήματα 
αναψυχής και 
ρυμουλκούμενα οχήματα 

55.30.01 Οργανωμένες τουριστικές κατασκηνώσεις 
(03Γηρϊπ§) 

ΠΑΡΑΡΤΗΜΑ II 

ΓΝΩΣΤΟΠΟΙΗΣΗ 

ΛΕΙΤΟΥΡΓΙΑΣ ΚΟΛΥΜΒΗΤΙΚΗΣ ΔΕΞΑΜΕΝΗΣ ΠΟΥ ΛΕΙΤΟΥΡΓΕΙ ΕΝΤΟΣ ΤΟΥΡΙΣΤΙΚΩΝ ΚΑΤΑΛΥΜΑΤΩΝ 

Αριθμ. Πρωτ.: . Αριθμός Γνωστοποίησης: . 

Νέα □ 

Μεταβολή □ 

Ακύρωση □ 

Α. 

ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΟ ΦΟΡΕΑ ΤΗΣ ΔΡΑΣΤΗΡΙΟΤΗΤΑΣ 

Είδος επιχείρησης 

Νομικό Πρόσωπο □ 

Φυσικό Πρόσωπο □ 

Επωνυμία νομικού προσώπου / 
Ονοματεπώνυμο φυσικού προσώπου 

Κάντε κλικ εδω για να εισάγετε το κείμενη. 

ΑΦΜ 

ΑΔΤ 

Κάντε κλικ εδώ για 
να ε κι άγετε το 
κείμενο. 

Αριθμός ΜΗΤΕ /ΓΕΜΗ 

ΚΟΛ Ιά ι- Λ· ·· 

, ι 

» 

Ονοματεπώνυμο νόμιμου 
εκπροσώπου 

Όνομα 

Κάντε κλικ εΒώ γ*<χ 
να εισάγετε το 

κείμενο. 

Επίθετο 

• α · - 

Στοιχεία επικοινωνίας 

Τηλέφωνο 

Κάντε κλικ εδώ για 
να ί·Λθάγΐ·: ΓΟ 
κεή,ίί νο. 

Ε-ΙΎ13ΙΙ 


Β. ΠΛΗΡΟΦΟΡΙΕΣ ΦΟΡΕΑ ΑΣΚΟΥΝΤΟΣ ΤΗ ΣΥΓΚΕΚΡΙΜΕΝΗ ΔΡΑΣΤΗΡΙΟΤΗΤΑ * 

Είδος επιχείρησης 

Νομικό Πρόσωπο □ 

φυσικό Πρόσωπο □ 

Επωνυμία νομικού πρα 
Ονοματεπώνυμο φυσυ 

σώπου / 
ιού προσώπου 

κάντε κλικ εδώ για να εισάγετε το κείμενο. 


ΑΦΜ 

ΑΔΤ 

Κάντε κλικ ΐδώ για να 
εισάγετε ΐο κείμενο. 

Αριθμός ΜΗΤΕ /ΓΕΜΗ 

κά : , ιε κλικ 
ι:δύ για να 

Ονοματεπώνυμο 

νόμιμου 

εκπροσώπου 

Ονομα 

Κάντε κλικ εδώ για να 

Επίθετο 

ώί ·ΛΊ. 

Στοιχεία επικοινωνίας 

Τηλέφωνο 

Κάντε κΛ<κ εδώ ναι να 
ειοάγέτε ισ κείμενο. 

Ε-ΓΠθίΙ 

> '· ·: /! « ■ ? 

- .μ- - . 

Γ. 

ΠΛΗΡΟΦΟ 

ΙΡΙΕΣ ΣΧΕΤΙΚΑ ΜΕ ΤΗ ΘΕΣΗ ΤΗΣ ΕΓΚΑΤΑΣΤΑΣΗΣ 

Ταχυδρομική Διεύθυνση 

Περιφερειακή 

Ενότητα 


Δήμος 


Οδός 

Κάντε κλικ εδώ 

ι.ο κείρενο. 

Αριθμός 


Γεωγραφικές 

Συντεταγμένες 

Γεωγραφικό μήκος 

ΤΟ ΚΟΗ'·\,!0 

Γεωγραφικό πλάτος 



Δ. ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΗΝ ΑΣΚΟΥΜΕΝΗ ΔΡΑΣΤΗΡΙΟΤΗΤΑ 

Κωδικός ΝΑΘΕ 
Δραστηριότητας 

Τάξη ΝΑΟΕ 


Υποκατηγορία 

ΝΑΘΕ 


Τίτλος κύριου τουριστικού καταλύματος: 

ΕΙΔΟΣ ΚΟΛΥΜΒΗΤίΚΗΣ ΔΕΞΑΜΕΝΗΣ 

ΥΠΑΙΘΡΙΑ □ 

ΕΣΩΤΕΡΙΚΗ □ 

Υπεύθυνος λειτουργίας 
(ονοματεπώνυμο/ ΑΔΤ) 

Ημερομηνία υποβολής (ηη.μμ.εεεε) 

Νόμιμος εκπρόσωπος / Ιδιοκτήτης 
(ονοματεπώνυμο) 


ΑΝΝΕ)|Ε-ΠΑΡΑΡΤΗΜΑ 

Αριθμός άδειας δόμησης ή αρ. πρωτ. βεβαίωσης 
περαίωσης της διαδικασίας διατήρησης του χώρου 
σύμφωνα με τις διατάξεις του ν. 3843/2010 ή του ν. 
4178/2013 

Κάντε κλικ εδώ για να ετάάγετε ιο κείμενο 

Αριθμός παράβολου 

Κάνη, κλικ εδώ για να εισάγετε το κι:ίμενο 

Ονοματεπώνυμο υπεύθυνου Μηχανικού 

Κάντε κλικ εδώ για να ειοώγετι το κείμενο 

αρ. μητρώου ΤΕΕ/ΕΕΤΕΜ 



* Συμπληρώνεται μόνο όταν φορέας της δραστηριότητας διαστέλλεται από τον φορέα της 
κύριας δραστηριότητας (όπου κύρια δραστηριότητα ξενοδοχείο, κάμπινγκ ή ΕΕΔΔ). 

Άρθρο 8 
Έναρξη ισχύος 

Η ισχύς της παρούσας αρχίζει από τη δημοσίευσή της στην Εφημερίδα της Κυβερνήσεως. 

Η απόφαση αυτή με τα παραρτήματά της να δημοσιευθεί στην Εφημερίδα της Κυβερνήσεως. 

Αθήνα, 8 Μαΐου 2017 



Οι Υπουργοί 


Αναπληρωτής Υπουργός 
Οικονομίας και Ανάπτυξης 

Αναπληρωτής Υπουργός 
Οικονομικών 

Τουρισμού 

ΑΛΕΞΑΝΔΡΟΣ ΧΑΡΙΤΣΗΣ 

ΓΕΩΡΓΙΟΣ ΧΟΥΛΙΑΡΑΚΗΣ 

ΕΛΕΝΑ ΚΟΥΝΤΟΥΡΑ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθΒιτιαείθΓ.ΘίΟΘί.αΓ 










